Kosova fillon dialogun për liberalizimin e vizave me vendet e BE-së
Kosova është vendi i fundit në rajonin e Evropës Juglindore që ka mbetur jashtë procesit të liberalizimit të vizave
Në Kosovë Komisioni Evropian hapi sot zyrtarisht procesin e liberalizimit të vizave. Fillimi i dialogut u shpall pas një takimi të komisionares për Çështje të Brendshme të Bashkimit Evropian, Cecilia Malmstrom, me kryeministrin e Kosovës, Hashim Thaçi. Autoritetet në Kosovë kishin pritur që sot të marrin edhe udhërrëfyesin për këtë proces, por sot u tha se ai ende nuk është hartuar. Komisionarja Malmstrom tha se dita e sotme konfirmon se janë përmbushur kushtet për nisjen e dialogut për liberalizimin e vizave. Por, sipas saj, ky konfirmim paraqet një moment politik. “” tha zonja Malmstrom, sipas së cilës shumë reforma janë bërë, shumë të tjera janë në proces e sipër dhe shumë të tjera duhet të bëhen. Por ajo nuk ishte në gjendje të thotë se kur mund t’u dorëzohet autoriteteve udhërrëfyesi. “”, tha zonja Malmstrom. Kryeministri i Kosovës Hashim Thaçi, tha se fillimi i dialogut për liberalizimin e vizave, është një lajm shumë i mirë që dëshmon se Kosova është në rrugë të mbarë drejt Bashkimit Evropian. “”, tha ai. Kryeministri Thaçi tha se të gjithë në Kosovë duhet të bëjnë pjesën e tyre të punës, duke shmangur çdo veprim që dëmton imazhin e vendit. “”, tha kryeministri Thaçi. Kosova është vendi i fundit në rajonin e Evropës Juglindore që ka mbetur jashtë procesit të liberalizimit të vizave dhe qytetarët e saj mund të udhëtojnë vetëm në pak vende pa u detyruar të presin në radhë të gjata para ambasadave të vendeve të Bashkimit Evropian. Kryeministri Thaçi tha sot se Kosovën e lanë të fundit pasojat historike të saj. As autoritetet vendase e as ato evropiane nuk janë në gjendje të japin ndonjë parashikim se kur mund të ndodhë liberalizimi i vizave Në vendet e rajonit nga fillimi i dialogut e deri në liberalizimin e vizave kanë kaluar periudha kohore prej 18 muajsh e më gjatë. Ndërsa përvojat flasin edhe për bisedime edhe më të gjata. Tash e katër vjet me radhë, Rusia bisedon me autoritetet e Bashkimit Evropian për këtë proces, por ende pa një rezultat. Autoritetet në Prishtinë shpresojnë në përshpejtimin e procesit, por në Prishtinë vëzhguesit druajnë edhe nga ndikimet politike, meqë pesë nga 27 vendet e Bashkimit Evropian vazhdojnë të mos e njohin pavarësinë e Kosovës. Ky qëndrim ishte ai që e la Kosovën deri tash jashtë këtij procesi por edhe proceseve tjera të përfarimit me Bashkimin Evropian.